سعادت اللہ حسینی

سید سعادت اللہ حسینی (پیدائش: 7جون 1973ء) جماعت اسلامی ہند کے امیر ہیں، اسی طرح جماعت کی مرکزی مجلس شوریٰ کے رکن ہیں۔ اسٹوڈنٹس اسلامک آرگنائزیشن آف انڈیا (SIO) کے سابق قومی صدر بھی رہے ہیں، اسی طرح جماعت کے "ادارہ تحقیقات اسلامی" کے ڈائریکٹر بھی رہ چکے ہیں۔ وہ مختلف رسائل ، جرائد اور اخبارات میں مستقل طور پر کالم نگار ہیں۔

مختصر حالات زندگی 
سعادت اللہ حسینی نے اپنی تعلیم صوبہ مہاراشٹر کے ضلع ناندیڑ میں حاصل کی، جہاں انھوں نے الیکٹرانک انجینئری اور ٹیلی کمیونیکیشن سے گریجویشن مکمل کیا۔ طالب علمی کے زمانہ میں وہ اسٹوڈنٹس اسلامک آرگنائزیشن آف انڈیا سے وابستہ رہے اور مسلسل دو بار (1999ء تا 2003ء) اس کے صدر رہے ہیں۔

تحریکی سرگرمی 
انھیں جب جماعت اسلامی ہند کی مرکزی مجلس شوریٰ میں شامل کیا گیا اس وقت وہ اس کے سب سے نوجوان اور کم عمر رکن تھے۔ اسی طرح یہ حیدرآباد، بنگلور، دہلی اور علی گڑھ اور دوسرے علاقوں کی کئی تنظیموں اور اداروں سے منسلک ہیں۔

نظریات 
ان کے مشہور نظریات درج ذیل ہیں:
 عالمگیریت اور سرمایہ کاری: "اسلام ہی اصل عالمگیریت اور عالمی اخوت اور بھائی چارے کا ضامن ہے، موجودہ نام نہاد عالمی ادارے یا نعرے صرف استحصال کا ایک حربہ ہیں جو معاشی اور سماجی عدم مساوات کو عام کر رہے ہیں۔"
 حقوق نسواں: "مغربی تہذیب نے آزادی اور حقوق کے نام پر عورتوں کی آزادی اور حقوق کا غلط استعمال کر کے ان کے جوہر کو چھین لیا ہے، جبکہ روایتی مسلم معاشروں نے بھی ان کو مناسب مقام نہیں دیا ہے اور کئی اسلامی حقوقِ سے محروم ہیں۔"
 بھارت میں مسلم سیاست: "ہندوستان جیسے متنوع ماحول میں مسلمانوں کو چاہیے کہ وہ اکثریتی غیر مسلم برادریوں کے ساتھ صحت مند مذاکرے کریں اور ملی تعمیر میں مثبت کردار ادا کریں۔ سازشی نظریات اور الزام تراشیوں کی بجائے مثبت رویہ اختیار کر کے چیلینجوں کا مقابلہ کریں۔"

اہم مناصب و ذمہ داریاں

تصنیفات 

ان کی آخری پانچ کتابوں کا ترجمہ تیلگو، کنڑ اور ہندی زبان میں بھی ہو چکا ہے، نیز ان کے انٹریو کو ہندوستان میں مسلم لیڈر شپ نام سے کتابی شکل میں "گلوبل میڈیا پبلیکیشنز، نئی دہلی" نے شائع کیا ہے۔

نیز ان کے 200 سے زائد مضامین اردو اور انگریزی میں شائع ہو چکے ہیں، ان کا مضمون "سائبرستان کی معاشرت" کا بڑے پیمانہ پر ترجمہ اور شائع ہوا ہے۔

مزید دیکھیے 
 جماعت اسلامی ہند
 اسٹوڈنٹس اسلامک آرگنائزیشن آف انڈیا

حوالہ جات 

بقید حیات شخصیات
جماعت اسلامی
جماعت اسلامی کی سرکردہ شخصیات
اردو مصنفین
نندیڑ کی شخصیات
بھارتی مسلم شخصیات
Short description is different from Wikidata